પ્રેમથી 'પૂજ્ય નીરુમા' તરીકે ઑળખાતા, ડૉ. નીરુબેન અમીનનો જન્મ તા. ૨ ડિસેમ્બર ૧૯૪૪ના રોજ ભારતના મહારાષ્ટ્રના રાજ્યનાં ઔરંગાબાદના ધનાઢ્ય પરિવારમાં થયો હતો. પૂજ્ય નીરુમા પાંચ મોટા ભાઈઓના એકની એક બહેન હોઈ ખૂબ લાડકોડમાં ઉછર્યા હતા. નાનપણથી જ નીરુમા ની ઈચ્છા માનવજાતની સેવા માટે ડૉકટર બનવાની હતી. તેમણે શાળાનું શિક્ષણ મુંબઈ ખાતે લઈ, ઔરંગાબાદ મેડીકલ કોલેજમાંથી ડૉકટરની પદવી મેળવી.